Diari Oficial de la Generalitat Valenciana


Sumari del DOGV 8051, del 30-05-2017 (2017/4171)

Notificació de la sentència dictada en el judici verbal número 423/2014.
------------------------------------------------------------------------

### Dades del document

Número de DOGV
:   8051

Data del DOGV
:   30-05-2017

Secció del DOGV
:   IV. ADMINISTRACIÓ DE JUSTÍCIA

Número del document
:   2017/4171


Organisme emissor
:   Jutjat de Primera Instància i Instrucció Número 6 de Sueca

Tipus de document
:   Edicte

Notificació de la sentència dictada en el judici verbal número 423/2014. [2017/4171]  
En aquest procediment de judici verbal número 423/2014, seguit a instàncies de la Comunitat de Propietaris Edifici Marenyet contra Banco Sabadell i Miguel Ángel Cervera Solaz, s'ha dictat la sentència que, literalment, diu així:  
  
«Sentència número 18/2015  
Sueca, 17 de febrer de 2015  
Cristina García Contreras, magistrada jutgessa del Jutjat de Primera Instància número 6 de Sueca i partit, he vist aquestes actuacions de judici verbal número 423/2014, seguides a instàncies de la Comunitat de Propietaris Edifici Marenyet de Cullera, representats per la procuradora Elisa Bru Fenollar i assistits del lletrat Vicente Sapiña, contra Miguel Ángel Cervera Solaz (en rebel·lia) i Banco Sabadell (assentit), representat per la procuradora Dolores Beltrán i defés pel lletrat Raquel Torregrosa.  
Dispositiva  
Estime íntegrament la demanda presentada per la Comunitat de Propietaris Edifici Marenyet de Cullera contra Miguel Ángel Cervera Solaz, [?] al pagament de la quantitat de 6.000 euros, més els interessos produïts.  
Dispose que pel que fa a la quantitat de 6.000 euros que correspon a les despeses de comunitat de la darrera anualitat, en la interposició de la demanda s'ha de fer valdre l'afecció real establida en l'article 9.1.e de la Llei de propietat horitzontal, com a gravamen preferent sobre el qual no prevalen ni els drets reals ni cap altre dret de crèdit que tinga la codemandada, Banco Sabadell, sobre la finca 38360 del Registre de la Propietat de Cullera. De conformitat amb la literalitat del precepte esmentat, ?els crèdits a favor de la comunitat derivats de l'obligació de contribuir al sosteniment de les despeses generals que corresponen a les quotes imputables a la part vençuda de l'anualitat en curs i els tres anys anteriors, tenen la condició de preferents als efectes de l'article 1923 del Codi Civil i precedeixen, per a la seua satisfacció, als esmentats en els números 3r, 4t i 5é d'aquest precepte, sense perjudici de la preferència establida a favor dels crèdits salarials en el text refós de la Llei de l'estatut dels treballadors, aprovat pel Reial decret legislatiu 1/1995, de 24 de març?.  
Impose les costes del procés a Miguel Ángel Cervera Solaz.  
  
Notifiqueu aquesta resolució a les parts i feu-los saber que no és ferma i que, en contra, s'hi pot interposar un recurs d'apel·lació en 20 dies davant d'aquest jutjat, que resoldrà l'Audiència Provincial de València amb la consignació prèvia al jutjat de 50 euros.»  
  
I atés que el demandat, Miguel Ángel Cervera Solaz, es troba en parador desconegut, expedisc aquest edicte a fi que li valga de notificació de forma deguda.  
  
Sueca, 29 de març de 2017.- La lletrada de l'Administració de justícia: Isabel Mezquita Ruiz.